Джузепе Леанца
Негово Преосвещенство Архиепископ Джузепе Леанца () е италиански католически духовник, ватикански дипломат и бивш апостолически нунций в България в периода 2003 – 2008 г. Апостолически нунций и извънреден и пълномощен посланик на Ватикана в Чехия.

Биография 
Роден е на 2 януари 1943 г. в Чезаро, Италия. Ръкоположен е за свещеник на 17 юли 1966 г. След като защитава докторска степен по каноническо право, през 1972 г. започва работа в дипломатическата служба на Светия Престол. Следват назначения в папските представителства в Парагвай, Уганда и САЩ, а впоследствие – в Секцията за отношения с държавите към Държавния секретариат на Светия Престол. Преконизиран от папа Йоан Павел II на 3 юли 1990 г. титулярен архиепископ на Лилибеум и апостолически нунций в Хаити. Ръкоположен е за епископ на 22 септември 1990 г. от кардинал Агостино Казароли.

Бил е апостолически (дипломатически) представител в следните държави:

Награди 
На 18 март 2008 г. президентът на Република България Георги Първанов с Указ № 64 (Обн. ДВ. бр. 32 от 25 март 2008 г.) награждава архиепископ Леанца с най-високото отличие на България – орден „Стара планина“ II степен – „за изключително големите му заслуги за развитие на отношенията между Република България и Светия Престол и по повод окончателното му отпътуване от страната“. На церемонията присъстват председателят на Епископската конференция на Католическата църква в България и апостолически екзарх епископ Христо Пройков, бившият посланик към Светия престол Владимир Градев, свещеници и вярващи.

Бележки

Външни препратки 
 Снимки от връчването на орден „Стара планина“

Архиепископи на Италия
Апостолически нунции
Посланици в Чехия
Посланици в Република Ирландия
Апостолически нунции в България
Посланици в Северна Македония
Посланици в Словения
Посланици в Босна и Херцеговина
Посланици в Замбия
Външна политика на Малави
Посланици в Хаити
Носители на орден „Стара планина“